হিট (চলচ্চিত্র)
হিট (ইংরেজি ভাষায়: Heat) মাইকেল মান পরিচালিত অপরাধ বিষয়ক মহাকাব্যিক নাট্য চলচ্চিত্র। ১৯৯৫ সালের ১৫ই ডিসেম্বর এটি মুক্তি পেয়েছিল। নিল ম্যাক্‌কলি লস এঞ্জেলেসের পেশাদার ডাকাত আর লেফটেন্যান্ট ভিনসেন্ট হানা পেশাদার গোয়েন্দা। নিল খুব আত্মকেন্দ্রিক ও শান্ত আর ভিনসেন্ট নিজ পেশায় সম্পূর্ণ নিবেদিত। ১৯৬০-এর দশকের একটি সত্য কাহিনীকে আশ্রয় করে এটি নির্মিত হয়েছে। চাক অ্যাডামসন নামে শিকাগোর এক পুলিশ কর্মকর্তা পেশাদার ডাকাত ম্যাক্‌কলিকে ধরতে গিয়ে বিচিত্র অভিজ্ঞতার সম্মুখীন হয়েছিলেন। ছবির কাহিনীও তাই।